CELEX: 62016CN0190
Language: mt
Date: 2016-04-05 00:00:00
Title: Kawża C-190/16: Talba għal deċiżjoni preliminari mressqa mill-Bundesarbeitgericht (il-Ġermanja) fil-5 ta’ April 2016 – Werner Fries vs Lufthansa CityLine GmbH

20.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 222/5
            
         Talba għal deċiżjoni preliminari mressqa mill-Bundesarbeitgericht (il-Ġermanja) fil-5 ta’ April 2016 – Werner Fries vs Lufthansa CityLine GmbH
   (Kawża C-190/16)
   (2016/C 222/06)
   Lingwa tal-kawża: il-Ġermaniż
   
      Qorti tar-rinviju
   
   Bundesarbeitgericht
   
      Partijiet fil-kawża prinċipali
   
   
      Rikorrent: Werner Fries
   
      Konvenuta: Lufthansa CityLine GmbH
   
      Domandi preliminari
   
   
               1)
            
            
               Il-paragrafu FCL.065(b) tal-Anness I tar-Regolament (UE) Nru 1178/2011 (1) huwa konformi mal-projbizzjoni tad-diskriminazzjoni bbażata fuq l-età prevista fl-Artikolu 21(1) tal-Karta tad-Drittijiet Fundamentali tal-Unjoni Ewropea?
            
         
               2)
            
            
               Il-paragrafu FCL.065(b) tal-Anness I tar-Regolament (UE) Nru 1178/2011 huwa konformi mal-Artikolu 15(1) tal-Karta tad-Drittijiet Fundamentali tal-Unjoni Ewropea, li jipprovdi li kull persuna għandha d-dritt għax-xogħol u li teżerċita professjoni magħżula jew aċċettata liberament?
            
         
               3)
            
            
               Fil-każ ta’ risposta fl-affermattiv għall-ewwel u t-tieni domanda:
               
                           a)
                        
                        
                           it-titjiriet vojta (titjiret sabiex l-inġenju tal-ajru jiġi rritornat lejn il-bażi), imwettqa fil-kuntest tal-attività kummerċjali ta’ kumpannija tal-ajru u li la jittrasportaw passiġġieri, la merkanzija, u lanqas posta, jaqgħu wkoll taħt il-kunċett ta’ “trasport kummerċjali bl-ajru” fis-sens tal-paragrafu FCL.065(b), jew taħt id-definizzjoni ta’ dan il-kunċett fil-paragrafu FCL.010 tal-Anness I tar-Regolament (UE) Nru 1178/2011?
                        
                     
                           b)
                        
                        
                           it-taħriġ u t-twettiq ta’ eżamijiet li fihom pilota li jkun għalaq 65 sena jibqa’ fil-cockpit tal-ajruplan inkwantu membru li ma jtirx jaqgħu taħt il-kunċett ta’ “trasport kummerċjali bl-ajru” fis-sens tal-paragrafu FCL.065(b), jew taħt id-definizzjoni ta’ dan il-kunċett fil-paragrafu FCL.010 tal-Anness I tar-Regolament (UE) Nru 1178/2011?
                        
                     
         
      (1)  Regolament tal-Kummissjoni (UE) Nru 1178/2011, tat- 3 ta’ Novembru 2011, li jistabbilixxi rekwiżiti tekniċi u proċeduri amministrattivi relatati mal-ekwipaġġi tal-ajruplani tal-avjazzjoni ċivili skont ir-Regolament (KE) Nru 216/2008 tal-Parlament Ewropew u tal-Kunsill (ĠU L 311, p. 1).